বাংলাদেশে ফের খুন হিন্দু যুবক! গ্রেফতার ৩

ওয়েব ডেস্ক : বাংলাদেশে হিন্দুদের উপরে অত্যাচার বেড়েই চলেছে বাংলাদেশে (Bangladesh)। আবার এক হিন্দু যুবককে (Hindu Youth) খুনের অভিযোগ উঠল। অভিযোগ, এবার এক হিন্দু ব্যবসায়ীকে পিটিয়ে খুন (Murder) করা হয়েছে। এই ঘটনায় বাংলাদেশে হিন্দুদের নিরাপত্তা নিয়ে ফের একবার প্রশ্ন উঠছে। ঘটনায় তিন জনকে পুলিশ গ্রেফতার করেছে বলে খবর।

জানা গিয়েছে, মৃত ওই হিন্দু ব্যাক্তির নাম লিটন চন্দ্র ঘোষ (৬০)। পেশায় তিনি ছিলেন একটি হোটেল ও মিষ্টির দোকানের মালিক। গাজীপুরের কালীগঞ্জে দোকানের কর্মীকে মারধরের সময় তিনি আটকাতে গিয়েছিলেন। কিন্তু সেই সময় তাঁকে পিটিয়ে হত্যা (Murder) করা হয় বলে অভিযোগ। শনিবার বেলা ১১টার দিকে বড়নগর সড়কের পৌরসভা সংলগ্ন এলাকায় এই ঘটনাটি ঘটেছে বলে জানা যাচ্ছে।

আরও খবর : মাঝ আকাশেই নিখোঁজ বিমান! চাঞ্চল্য ইন্দোনেশিয়ায়

এই ঘটনা নিয়ে প্রত্যক্ষদর্শীরা জানিয়েছেন, শনিবার সকাল ১১টা নাগাদ মাসুম মিয়া নামে এক ব্যক্তি লিটন চন্দ্র ঘোষের হোটেলে আসেন। অভিযোগ, তুচ্ছ ঘটনা নিয়ে সেখানে দোকান কর্মী অনন্ত দাশ (১৭)-এর সঙ্গে তার কথা কাটাকাটি শুরু হয় মাসুম মিয়ার।

তার পরে রীতিমতো হাতাহাতির রুপ নেয়। অভিযোগ এর পরেই মাসুমের বাবা মোহাম্মদ স্বপন মিয়া ও মা মাজেদা খাতুন এসে মারধর শুরু করেন। সেই সময় নিজের কর্মীকে বাঁচাতে লিটন ঘোষ এগিয়ে আসেন। কিন্তু তাঁকেও মারধর করা হয় বলে অভিযোগ। বেলচা দিয়ে তাঁর মাথায় মারা হয়। তার কারণে ঘটনাস্থলেই মৃত্যু হয় লিটনের। জানা গিয়েছে, এই ঘটনায় তিনজনকে গ্রেফতার করেছে পুলিশ।